A rule is changed for PM Kisan registration; farmers must know this | ପି.ଏମ୍ କିସାନ୍ ଯୋଜନାର ପଞ୍ଜୀକରଣରେ ହେଉଥିବା ଜାଲିଆତିକୁ ରୋକିବା ପାଇଁ କେନ୍ଦ୍ର ସରକାର ଏକ ନିୟମରେ ପରିବର୍ତ୍ତନ କରିଛନ୍ତି । ଏହା ଦ୍ୱାରା ଠକେଇ ରୋକିବ ଓ ପଞ୍ଜୀକରଣ ବି ଅଧିକ ସହଜ ହେବ ।
ପି.ଏମ୍. କିସାନ ଯୋଜନାରେ ହେଉଥିବା ଜାଲିଆତି ରୋକିବାକୁ ସରକାର ଚେଷ୍ଟା କରୁଛନ୍ତି । (ପ୍ରତୀକାତ୍ମକ ଛବି)
Share this:
ନୂଆ ଦିଲ୍ଲୀଃ ସରକାର ପ୍ରଧାନ ମନ୍ତ୍ରୀ କିସାନ ସମ୍ମାନ ନିଧି (PM Kisan Samman Nidhi) ଯୋଜନାର କିଛି ନିୟମ ପରିବର୍ତ୍ତନ କରିଛନ୍ତି । ପି.ଏମ୍ କିସାନର (PM Kisan) ପଞ୍ଜୀକରଣରେ ଠକେଇକୁ ରୋକିବା ପାଇଁ ଏଣିକି ରେସନ୍ କାର୍ଡ଼ ବାଧ୍ୟତାମୂଳକ କରାଯାଇଛି ।
ରେସନ୍ କାର୍ଡ଼ ନମ୍ବର୍ ଆସିବା ପରେ ହିଁ ସ୍ୱାମୀ କିମ୍ବା ସ୍ତ୍ରୀ କିମ୍ବା ସେହି ପରିବାରର କୌଣସି ସଦସ୍ୟ ପି.ଏମ୍. କିସାନ୍ ସମ୍ମାନ ନିଧି ଯୋଜନାର (PM Kisan Samman Nidhi) ଲାଭ ପାଇପାରିବେ। ଏହି ଯୋଜନାର ନୂଆ ନିୟମ ଅନୁଯାୟୀ ଏଣିକି ପ୍ରତ୍ୟେକ ନୂଆ ପଞ୍ଜୀକରଣରେ ରେସନ କାର୍ଡ଼ ନମ୍ବର ଦେବା ବାଧ୍ୟତାମୂଳକ ହୋଇଛି । ଏହା ବ୍ୟତୀତ ଡକ୍ୟୁମେଣ୍ଟର ଏକ ସଫ୍ଟ କପି ତିଆରି କରି ପୋର୍ଟାଲରେ ବି ଅପଲୋଡ୍ କରିବାକୁ ପଡି଼ବ ।
ଏଣିକି ଏହି ସବୁ ଡକ୍ୟୁମେଣ୍ଟଗୁଡି଼କ ଦେବାକୁ ପଡି଼ବଃ
ଯଦି ଆପଣ ପ୍ରଥମ ଥର ପାଇଁ ପି.ଏମ୍. କିସାନ ଯୋଜନା ଅଧୀନରେ ପଞ୍ଜୀକୃତ ହେଉଛନ୍ତି, ତାହେଲେ ଆବେଦନକାରୀଙ୍କୁ ନିଜ ରେସନ୍ କାର୍ଡ଼ ନମ୍ବର ଅପଲୋଡ୍ କରିବାକୁ ପଡି଼ବ । ଏହା ବ୍ୟତୀତ ତା'ର ପି.ଡି.ଏଫ୍. ମଧ୍ୟ ଅପଲୋଡ୍ କରିବାକୁ ପଡି଼ବ । ଏବେ ଆଧାର କାର୍ଡ଼, ବ୍ୟାଙ୍କ୍ ପାସବୁକ୍ ଓ ଘୋଷଣା ପତ୍ରର ହାର୍ଡ଼ କପି ଦାଖଲ କରିବାର ଅନିବାର୍ଯ୍ୟତାକୁ ସମାପ୍ତ କରିଦିଆଯାଇଛି । ଏଣିକି ଆବେଦନକାରୀଙ୍କୁ ଡକ୍ୟୁମେଣ୍ଟଗୁଡିକର PDF ଫାଇଲ୍ ସୃଷ୍ଟି କରି ପୋର୍ଟାଲରେ ଅପଲୋଡ୍ କରିବାକୁ ପଡି଼ବ । ଏହା ଦ୍ୱାରା ପି.ଏମ୍. କିସାନ ଯୋଜନାରେ ହେଉଥିବା ଜାଲିଆତି କମିବ । ପୂର୍ବ ଅପେକ୍ଷା ପଞ୍ଜୀକରଣ ବି ଅଧିକ ସହଜ ହେବ ।
ଏହି ତାରିଖରେ କିସ୍ତି ଆସିବଃ
PM Kisan (PM Kisan Samman Nidhi Yojana) ଯୋଜନା ଅଧୀନରେ ଦଶମ କିସ୍ତି ରିଲିଜ୍ କରିବାକୁ ସରକାର ତାରିଖ ସ୍ଥିର କରିଛନ୍ତି । କିସ୍ତି ସ୍ଥାନାନ୍ତର କରିବା ପାଇଁ ସବୁ ଆବଶ୍ୟକୀୟ ବ୍ୟବସ୍ଥା କରାଯାଇଛି । କୃଷକମାନେ ଏହି ଯୋଜନାରେ ଆଗୁଆ ପଞ୍ଜୀକୃତ ହେବା ଉଚିତ ଯାହା ଦ୍ୱାରା ସେମାନେ ଦଶମ କିସ୍ତିର ଲାଭ ଉଠାଇ ପାରିବେ ।
କେନ୍ଦ୍ର ସରକାର ୧୫ ଡିସେମ୍ବର ୨୦୨୧ ସୁଦ୍ଧା ପ୍ରଧାନ ମନ୍ତ୍ର କିସାନ ସମ୍ମାନ ନିଧି ଯୋଜନାର ଦଶମ କିସ୍ତି ଜାରି କରିବାକୁ ଯୋଜନା କରୁଛନ୍ତି । ଗତ ବର୍ଷ ୨୫ ଡିସେମ୍ବର ୨୦୨୦ରେ ସରକାର ଚାଷୀଙ୍କୁ ଏହି ଯୋଜନାର କିସ୍ତି ଟଙ୍କା ହସ୍ତାନ୍ତର କରିଥିଲେ ।
ସରକାର କୃଷକମାନଙ୍କୁ ବାର୍ଷିକ ୬,୦୦୦ ଟଙ୍କା ଦିଅନ୍ତିଃ
ପ୍ରଧାନ ମନ୍ତ୍ରୀ କିଷାନ ସମ୍ମାନ ନିଧି ଯୋଜନା ଅଧୀନରେ ସାରା ଦେଶରେ କୋଟି କୋଟି କୃଷକ ବାର୍ଷିକ ଛଅ ହଜାର ଟଙ୍କା ପାଆନ୍ତି । ସରକାର ଏହି ପରିମାଣକୁ ଅନଲାଇନ୍ ମାଧ୍ୟମରେ କୃଷକମାନଙ୍କ ବ୍ୟାଙ୍କ୍ ଆକାଉଣ୍ଟକୁ ସ୍ଥାନାନ୍ତର କରୁଛନ୍ତି । ଯଦି ଆପଣ ବି ଜଣେ କୃଷକ କିନ୍ତୁ କୌଣସି କାରଣରୁ ଏହି ଯୋଜନାର ଲାଭ ଉଠାଇବାରେ ଏ ପର୍ଯ୍ୟନ୍ତ ଅକ୍ଷମ ହୋଇଛନ୍ତି, ତେବେ ଚିନ୍ତା କରିବାର କୌଣସି ଆବଶ୍ୟକତା ନାହିଁ । ଆପଣ ବି PM Kisan Samman Nidhi ଯୋଜନାରେ ନିଜ ନାମ ପଞ୍ଜୀକରଣ କରିପାରିବେ ଓ ସରକାରଙ୍କ ଯୋଜନାର ଲାଭ ଉଠାଇ ପାରିବେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
